कर्नाटक विधानसभा सभापतीः 'मी कोणाच्याही तालावर नाचत नाही'\n"मी या आमदारांचं म्हणणं ऐकून घेतलं आहे, त्यांना त्यांचा युक्तीवाद लेखी मांडायला सांगितला आहे. त्यानंतर मी निर्णय घेईन" असं रमेशकुमार यांनी सांगितलं

आज सकाळी कर्नाटकातील 15 बंडखोर आमदारांच्या याचिकेवर सर्वोच्च न्यायालयात सुनावणी झाली. विधानसभा सभापतींनी नियमांचं पालन न केल्याचा आक्षेप घेत या आमदारांनी सर्वोच्च न्यायालयात धाव घेतली होती. 

सरन्यायाधीशांनी या आमदारांना पुन्हा एकदा विधानसभेच्या सभापतींकडेच जाण्याचा आदेश दिला. सभापतींनी जर आमदारांचं म्हणणं ऐकलं नाही, तर सर्वोच्च न्यायालय 12 जुलैला पुन्हा या प्रकरणी सुनावणी करेल असं न्यायाधीशांनी म्हटलं होतं.

आपली भूमिका मांडताना रमेश कुमार यांनी मी कोणत्याही वेळकाढूपणा केला नाही अशी भूमिका मांडली. 

ते म्हणाले, "हे आमदार 6 जुलै रोजी अचानक माझ्या दालनात आले. मला कोणतीही कल्पना देण्यात आली नव्हती. रविवारी कार्यालयाला सुटी होती आणि त्यानंतर सोमवारी माझी पूर्वनियोजित कामं होती. 

जोपर्यंत हा राजीनामा या आमदारांनी स्वयंस्फुर्तीनं दिला आहे याची खात्री पटत नाही तोपर्यंत मी ते स्वीकारणार नव्हतो. मी इथं कोणालाही खूश करण्यासाठी बसलेलो नाही. मी कोणाच्या तालावर नाचणारा नाही. मी अशा विद्युतगतीनं काम करू शकत नाही. मला माझ्याकडून कोणतीही चूक होऊ द्यायची नव्हती. पण हे लोक मुंबईला निघून गेले. ते लगेच राज्यपालांकडे गेले. त्यांनी राज्यपालांच्या कार्यालयाचा विनाकारण वापर केला तसेच ते सर्वोच्च न्यायालयातही गेले."

रमेशकुमार पुढे म्हणाले, "यातील 8 जणांचे राजीनामे योग्य मसुद्यानुसार नव्हते. त्यामुळे त्यांनी योग्य मसुद्यानुसार राजिनामे द्यावेत असं मी त्यांना सांगितलं होतं. या लोकांवर कोणाचाही दबाव नाही याची खात्री पटणं आवश्यक होतं. "

तत्पूर्वी सकाळी सभापतींच्या निर्णयाविरोधात राजीनामा देणाऱ्या आमदारांनी सर्वोच्च न्यायालयात धाव घेतली. आमदारांची बाजू लढविणारे ज्येष्ठ वकील मुकल रोहतगी यांनी युक्तिवाद करताना म्हटलं, की कर्नाटकातील परिस्थिती चिंताजनक आहे. 15 आमदारांनी राजीनामा दिला आहे. मात्र सभापती हे प्रकरणं टांगतं ठेवत आहेत. 

न्यायालयानं सभापतींना तातडीनं कारवाई करण्याचे आदेश द्यावेत, अशी मागणी मुकुल रोहतगींनी केली. 

यावर सरन्यायाधीश रंजन गोगोईंनी म्हटलं, की सर्व आमदारांनी आज सभापतींची भेट घेऊन त्यांना राजीनाम्याची माहिती द्यावी. सभापतींनी त्यावर निर्णय नाही दिला तर पुन्हा यावर...\n\ntl;dr:
काँग्रेस आणि जनता दल सेक्युलर पक्षाच्या राजीनामा देणाऱ्या आमदारांनी संध्याकाळी कर्नाटक विधानसभेच्या सभापतींची भेट घेतली. आमदार भेटून गेल्यानंतर सभापती के. रमेश कुमार यांनी पत्रकार परिषद घेऊन आपली बाजू स्पष्ट केली. मी कोणत्याही प्रकारचा वेळकाढूपणा केला नाही अशी भूमिका त्यांनी मांडली.